Metoop
Metoop on tavaliselt reljeefide või maalinguga kaunistatud nelinurkne plaat, enamasti valmistatud kivist, harvem puust või põletatud savist. Triglüüfidega vaheldumisi reana paiknevad metoobid kaunistavad dooria orderi talastiku arhitraavi kohal asuvat friisi (triglüfoni). Tekkelt oli metoop puitehitise taladevahelise avause katteplaat. Metoop leidis uusajal taas kasutust antikiseeriva arhitektuurimotiivina barokk-klassitsismis ja klassitsismis.